### Beslutning

Anders Schultz med bemærkning, at byrådet i sit møde den 23. februar 2022 har vedtaget Magistratens foranstående indstilling af 21. januar 2022.

### Resumé

Borgmesteren eller en rådmand kan i medfør af kommunestyrelsesloven sammen med en embedsmand, som byrådet har bemyndiget hertil, underskrive følgende:

* Dokumenter vedrørende kommunens køb og salg af fast ejendom
* Dokumenter vedrørende optagelse af lån, og
* Dokumenter vedrørende påtagelse af garantiforpligtelser

Som følge af ansættelse af ny økonomi- og administrationschef i Magistratsafdelingen for Børn og Unge pr. 1. marts 2022 er der behov for at opdatere bemyndigelsen.

### Indstilling

Det indstilles:

At 1) økonomi- og administrationschef John Mathiesen pr. 1. marts 2022 bemyndiges til, sammen med rådmanden for Børn og Unge, at kunne underskrive dokumenter vedrørende kommunens køb og salg af fast ejendom, optagelse af lån samt påtagelse af garantiforpligtelser.

### Sagens forløb

21-02-2022 Magistraten

Fremsendes til [adresse] med bemærkning, at Magistraten i mødet den 21. februar 2022 anbefaler, at byrådet tiltræder Borgmesterens Afdelings indstilling af 8. februar 2022.

Rådmand Kurt Bach var forhindret i at deltage i sagens behandling.

 23-02-2022 Aarhus Byråd
Anders Schultz med bemærkning, at byrådet i sit møde den 23. februar 2022 har vedtaget Magistratens foranstående indstilling af 21. januar 2022.